C 252/38
LT
Europos Sąjungos oficialusis leidinys
2022 7 1
„Į skerdyklą vežami, taip pat poilsio zonose ir skerdyklų aptvaruose laikomi gyvūnai turi būti laikomi atskirai nuo sertifikavimo reikalavimų neatitinkančių gyvūnų.“
Pa k e iti ma s 14 pakeitimas (4.
Kilmės įrodymas) Pr ie ža s ti s Šiame skirsnyje nustatyti reikalavimai buvo atnaujinti, siekiant panaikinti pasenusias ar nereikalingas nuostatas, atsižvelgiant į galiojančius teisės aktus, arba kurios turėtų būti tikrinimo procedūrų, o ne specifikacijos dalis.
Atsižvelgiant į oficialių patikrinimų reikalavimus, atnaujinamos nuostatos dėl ekonominės veiklos vykdytojų registravimo.
Ankstesnis tekstas: „Kiekvienoje prekybos vietoje kiekvieną dieną turi būti atnaujinami šie įrašai: sertifikuotos mėsos įvežimas ir išvežimas; turimi ir vartotojams išduoti sertifikavimo ženklai.“ „Sertifikavimo įstaigos patalpose turi būti saugomi šie registrai ir dokumentai: ūkių registras; įrodymai, kad gamintojas yra kilmės vietos nuorodos sistemos narys; skerdyklų registras; pjaustymo ir pakavimo patalpų registras; prekybos vietų registras; išduotų sertifikavimo ženklų sąrašas (nurodant išdavimo datą, sertifikavimo ženklo numerį ir jį gavusią įstaigą); įrašai apie išduotus iš anksto sunumeruotus išsiuntimo žurnalus (jais remiantis turi būti galima atsekti skerdeną), kuriuose turi būti įrašai apie atitiktį tarp išsiųstų siuntų ir išduotų sertifikavimo ženklų, ir kurie lydės skerdenas, skerdenos dalis ar jos ketvirčius nuo skerdyklos iki pjaustymo ir pakavimo patalpų arba mėsinės.
Šių žurnalų įrašai bus centralizuotai kaupiami kas mėnesį; skerdimo sąrašai, kuriuos kiekvieną mėnesį siunčia sertifikavimo įstaigos įgaliotas atstovas (juose turi būti nurodyti gyvūnų identifikavimo numeriai ir atitinkami skerdykloje naudojami eilės numeriai); kiekvienos gamybos sektoriaus įstaigos naudojamų sertifikavimo ženklų atitikimas; kiekvienos skerdyklos atveju – skerdžiamų gyvūnų kilmės ūkių kodai, pavadinimai, adresai ir numeriai.“ „Visas pardavimo visuomenei vietas (mėsines, parduotuves, prekybos centrus ar restoranus) turi patikrinti sertifikavimo įstaiga ir patvirtinti įgaliota grupė, turinti teisę naudoti kilmės vietos nuorodą.
Leidimas gali būti išduodamas tik toms pardavimo vietoms, kurių sveikatos ir sanitarinės sąlygos atitinka galiojančius teisės aktus.
Tais atvejais, kai mėsa parduodama mažmeninėje prekyboje ir nesupakuota, ji turi būti patiekiama atskirai ir (arba) parduodama išimtinai tam tikromis dienomis.
Visais atvejais sertifikavimo įstaiga turi užtikrinti gabalų ir (arba) jų dalių identifikavimą ir kilmę bei stengtis, kad būtų išvengta bet kokios painiavos tarp vartotojų.
Informaciniai lankstinukai, kuriuose pateikiama ta pati informacija, kuri nurodyta kilmės vietos nuorodos etiketėje, pritvirtintoje prie pakuotės, turi būti prieinami vartotojui pardavimo vietoje.
Visose pardavimo vietose „identifikavimo lentelė“, kuria suteikiamas leidimas pardavinėti, turi būti padėta vartotojams gerai matomoje vietoje.
Jei įmonei pardavimo leidimas yra panaikinamas, lentelė turi būti pašalinta.“
Naujas tekstas: (išbraukta) Gamybos būdas Pa k e iti ma s 15 pakeitimas Pr ie ža s ti s Šiek tiek keičiamas pašarų tvarkymą apibūdinantis tekstas, kad jį būtų lengviau pritaikyti prie jaunų gyvūnų auginimo.
Tradicinė sistema yra pagrįsta tuo, kad suaugę gyvūnai kasdien išleidžiami į ganyklas, išskyrus tada, kai blogas oras.
Suaugę gyvuliai – vyresni nei 12 mėnesių gyvuliai, t. y. gyvūnai, priskiriami buliukų ir karvių kategorijoms, kurie kalnuotose vietovėse ganosi nedirbamoje žemėje.
Tačiau jauni gyvūnai lieka ūkyje, laukdami, kol jų motinos grįš iš ganyklos ir pažindys savo pienu.
Šios atskiro auginimo priežastys – jauniems gyvūnams sunku ištverti žiemą lauke ir lydėti suaugusių gyvūnų bandas, kai jos kasdien keliauja į pelkes ir bendras žemes, kurių daugelis yra sunkiai pasiekiamos ir išsidėsčiusios kalvotoje ir nelygioje vietovėje.
Reikia pažymėti, kad gyvūnai nuo ūkio iki ganyklų, bendros žemės ir atgal gali nueiti kelis kilometrus per dieną.
Jei jauni gyvūnai lydėtų savo tėvus į šias keliones, jų mėsos kokybė labai pablogėtų, ypač jai būdingas ir vertinamas švelnumas.